**Cade Patrick Fairchild** (s. 15. tammikuuta 1989 Duluth, Minnesota, Yhdysvallat) on yhdysvaltalainen jääkiekkopuolustaja. Hän on pelannut urallaan myös viisi NHL-ottelua St. Louis Bluesissa kaudella 2011–2012. Lisäksi Fairchild on pelannut aiemmin myös KHL:ssä ja Ruotsissa.

Pelityyli
---------

Elite Prospects -sivuston Erik K. Pirin vuonna 2014 tekemän analyysin mukaan Fairchild on hyvillä syöttötaidoilla ja hyökkäyspään taidoilla varustettu puolustaja, joka on myös hyvä luistelemaan. Hänen pelipaikkaansa nähden pieni kokonsa kuitenkin rajoitta Fairchildin pelaamista fyysisissä väännöissä.

Ura
---

### Seuraura

Fairchild kävi lukion Duluth East High Schoolissa, jonka jälkeen hän vietti vuodet 2005–2007 Yhdysvaltain maajoukkueen kehitysohjelman mukana pelaten mm. NAHL-junioriliigaa. St. Louis Blues varasi Fairchildin neljännellä kierroksella 96. pelaajana NHL:n varaustilaisuudessa 2007. Vuodet 2007–2011 hän kävi Minnesotan yliopistoa. *Freshman* -kautensa 2007–2008 päätteeksi Fairchild valittiin WCHA:n tulokkaiden tähdistökentälliseen. Kolmella jälkimmäisellä kaudellaan hän oli joukkueensa tehokkain puolustaja. Viimeisen yliopistokautensa 2010–2011 päätteeksi Fairchild valittiin WCHA:n akateemiseen tähdistökentälliseen.

Maaliskuussa 2011 Fairchild teki kaksivuotisen tulokassopimuksen St. Louis Bluesin kanssa. Hän aloitti kauden 2011–2012 AHL-joukkue Peoria Rivermenissa, jossa tulokaskausi toi 68 runkosarjaottelussa tehot 8+26=34. Fairchild oli joukkueen eniten maaleja tehnyt puolustaja. Hän voitti myös Rivermenin sisäisen tehotilaston lukemalla +26. Fairchild pelasi kauden aikana myös AHL:n tähdistöottelussa ja hänet valittiin kauden päätteeksi liigan tulokkaiden tähdistökentälliseen. Fairchild debytoi kauden aikana myös Bluesin NHL-joukkueessa, jossa hän pelasi viisi runkosarjaottelua tehden yhden syöttöpisteen. Fairchild teki NHL-debyyttinsä 29. marraskuuta 2011 vieraissa Washington Capitalsia vastaan. Hän sai ottelussa jääaikaa 10.31 minuuttia.

Kauden 2012–2013 Fairchild pelasi kokonaan farmijoukkue Peoria Rivermenissa, osaksi NHL:n työsulunkin vuoksi. Heinäkuussa 2013 hän teki St. Louis Bluesin kanssa vuoden mittaisen jatkosopimuksen. Fairchild aloitti kauden 2013–2014 seuran uudessa farmijoukkueessa Chicago Wolvesissa ja hän esiintyi myös kahden ECHL-ottelun verran Kalamazoo Wingsissa, kunnes maaliskuussa 2014 Blues kauppasi Fairchildin Phoenix Coyotesiin vaihdossa myöhemmin päätettyyn vastineeseen. Hän pelasi loppukauden AHL-joukkue Portland Piratesissa.

Fairchild siirtyi kaudeksi 2014–2015 vuoden mittaisella sopimuksella KHL-joukkue Metallurg Novokuznetskiin. Hän oli joukkueen tehokkain puolustaja tehoilla 4+10=14. Helmikuussa 2015 Fairchild teki Metallurgin kanssa vuoden mittaisen jatkosopimuksen. Kaudella 2015–2016 hän voitti joukkueen sisäisen tehotilaston lukemalla +8. Fairchild oli myös neljällä osumallaan Metallurgin eniten maaleja tehnyt puolustaja Roman Manuhovin kanssa.

Kaudeksi 2016–2017 Fairchild siirtyi kaksivuotisella sopimuksella Ruotsin SHL-liigan Rögle BK:hon. Häntä oli houkuttelemassa joukkueeseen Fairchildin siellä pelannut ystävä Jack Connolly. Lisäksi Röglessä hänen kanssaan pelasi Fairchildin kanssa Minnesotan yliopistojoukkueessa pelannut Taylor Matson. Fairchild oli tehoilla 6+24=30 joukkueensa tehokkain puolustaja sekä paras syöttäjä Jack Connollyn kanssa. Hän sijoittui myös Röglen sisäisessä pistepörssissä kolmanneksi. Fairchild jakoi koko SHL:n puolustajien pistepörssin kolmannen sijan Skellefteå AIK:n Sebastian Ahon kanssa. Kaudella 2017–2018 hän ehti pelata Röglessä 20 ottelua tehopistein 1+3=4, kunnes Fairchildin sopimus purettiin yhteisymmärryksessä urheilullisista syistä joulukuussa 2017. Hän ei pelannut loppukaudella enää missään.

Fairchild siirtyi kaudeksi 2018–2019 vuoden mittaisella sopimuksella KHL:n latvialaisjoukkue Dinamo Riikaan. Hän ehti pelata siellä vain kuusi ottelua tehden yhden maalin ja keräten teholukeman -3, kunnes Fairchildin sopimus purettiin yhteisymmärryksessä lokakuussa 2018. Saman kuun lopulla hän siirtyi loppukauden sopimuksella SM-liigajoukkue Kalevan Pallon riveihin. Fairchild voitti joukkueen sisäisen tehotilaston lukemalla +6. Hän voitti kauden aikana myös Spengler Cupin.

### Maajoukkueura

Fairchild pelasi alle 20-vuotiaiden MM-kilpailuissa vuosina 2008 ja 2009. Jälkimmäisessä turnauksessa hänet valittiin Kazakstania vastaan pelatun alkulohkon ottelun päätteeksi Yhdysvaltain ottelun parhaaksi pelaajaksi. Fairchild pelasi myös alle 18-vuotiaiden MM-kilpailuissa vuosina 2006 ja 2007, joista ensimmäinen turnaus päättyi maailmanmestaruuteen ja jälkimmäinen hopeaan. Hän voitti vuoden 2007 turnauksen puolustajien piste- ja syöttöpörssin tehoilla 1+6=7.

Fairchild pelasi myös World U-17 Hockey Challengessa vuonna 2006, jolloin hän voitti hopeaa. Fairchild edusti myös Yhdysvaltain A-maajoukkuetta Deutschland Cupissa vuonna 2015.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2004–2005 | Duluth East High | USHS | 29 | 10 | 32 | 42 | – | – | – | – | – | – |
| 2005–2006 | US NTDP | NAHL | 36 | 8 | 9 | 17 | 10 | 2 | 0 | 0 | 0 | 0 | U18 | 6 | 0 | 0 | 0 | 0 |
| 2006–2007 | US NTDP | NAHL | 13 | 1 | 6 | 7 | 16 | – | – | – | – | – | U18 | 7 | 1 | 6 | 7 | 10 |
| 2007–2008 | Univ. of Minnesota | WCHA | 40 | 2 | 13 | 15 | 22 | – | – | – | – | – | JMM | 6 | 0 | 1 | 1 | 4 |
| 2008–2009 | Univ. of Minnesota | WCHA | 35 | 9 | 24 | 33 | 52 | – | – | – | – | – | JMM | 6 | 1 | 3 | 4 | 2 |
| 2009–2010 | Univ. of Minnesota | WCHA | 38 | 4 | 17 | 21 | 36 | – | – | – | – | – |
| 2010–2011 | Univ. of Minnesota | WCHA | 35 | 6 | 18 | 24 | 12 | – | – | – | – | – |
| 2011–2012 | St. Louis Blues | NHL | 5 | 0 | 1 | 1 | 0 | – | – | – | – | – |
|  | Peoria Rivermen | AHL | 68 | 8 | 26 | 34 | 32 | – | – | – | – | – |
| 2012–2013 | Peoria Rivermen | AHL | 43 | 0 | 8 | 8 | 16 | – | – | – | – | – |
| 2013–2014 | Chicago Wolves | AHL | 33 | 2 | 19 | 21 | 18 | – | – | – | – | – |
|  | Kalamazoo Wings | ECHL | 2 | 0 | 0 | 0 | 2 | – | – | – | – | – |
|  | Portland Pirates | AHL | 14 | 0 | 4 | 4 | 6 | – | – | – | – | – |
| 2014–2015 | Metallurg Novokuznetsk | KHL | 53 | 4 | 10 | 14 | 28 | – | – | – | – | – |
| 2015–2016 | Metallurg Novokuznetsk | KHL | 56 | 4 | 18 | 22 | 16 | – | – | – | – | – |
| 2016–2017 | Rögle BK | SHL | 50 | 6 | 24 | 30 | 14 | – | – | – | – | – |
| 2017–2018 | Rögle BK | SHL | 20 | 1 | 3 | 4 | 16 | – | – | – | – | – |
| 2018–2019 | Dinamo Riika | KHL | 6 | 1 | 0 | 1 | 0 | – | – | – | – | – |
|  | KalPa | SM-liiga | 41 | 3 | 10 | 13 | 18 | – | – | – | – | – |
| 1 kausi | yhteensä | NHL | 5 | 0 | 1 | 1 | 0 | – | – | – | – | – |
| 3 kautta | yhteensä | KHL | 115 | 9 | 28 | 37 | 44 | – | – | – | – | – |
| 3 kautta | yhteensä | AHL | 158 | 10 | 57 | 67 | 72 | – | – | – | – | – |
| 2 kautta | yhteensä | SHL | 70 | 7 | 27 | 34 | 30 | – | – | – | – | – |
| 1 kausi | yhteensä | SM-liiga | 41 | 3 | 10 | 13 | 18 | – | – | – | – | – |

Lähteet
-------

* Cade Fairchild The Internet Hockey Databasessa (englanniksi)
* Cade Fairchild Eurohockey-sivustolla (englanniksi)
* Cade Fairchild Legends of Hockey -sivustolla (englanniksi)
* Cade Fairchild *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Cade Fairchild *Elite Prospects*. Everysport Media Group AB.  (englanniksi)
2. 1 2  Cade Fairchild Legends of Hockey -sivustolla (englanniksi)
3. 1 2 3  Cade Fairchild The Internet Hockey Databasessa (englanniksi)
4. ↑  Blues Sign Prospect Cade Fairchild  17.3.2011. ST. LOUIS:  St. Louis Blues. Viitattu 26.12.2016. (englanniksi)
5. ↑  Cade Fairchild 2011-12 Game Log *Hockey-Reference.com*. Sports Reference LLC. Viitattu 26.12.2016. (englanniksi)
6. ↑  Blues Extend Qualifying Offers to 8 Players  3.7.2013. ST. LOUIS:  St. Louis Blues. Viitattu 26.12.2016. (englanniksi)
7. ↑  Pirates pick up Fairchild, Stalberg *TheAHL.com*.  12.3.2014. The American Hockey League. Viitattu 26.12.2016. (englanniksi)
8. ↑  KHL-seura nappasi nuorten MM-kultaa voittaneen AHL-pakin *suomikiekko.com*.  8.7.2014. Nordic Sport Media. Viitattu 26.12.2016.
9. ↑  Elite Prospects - Metallurg Novokuznetsk *eliteprospects.com*. Everysport Media Group. Viitattu 20.3.2019. (englanniksi)
10. ↑  «Кузня» продлевает контракты *khl.ru*.  27.2.2015. КХЛ. Viitattu 26.12.2016. (venäjäksi)
11. ↑  Elite Prospects - Metallurg Novokuznetsk *eliteprospects.com*. Everysport Media Group. Viitattu 20.3.2019. (englanniksi)
12. ↑  Mauritzson, Lasse: Rögle värvar back från KHL *roglebk.se*.  9.7.2016. Rögle Marknards AB. Viitattu 26.12.2016. (ruotsiksi)
13. ↑  Elite Prospects - Rögle BK *eliteprospects.com*. Everysport Media Group. Viitattu 20.3.2019. (englanniksi)
14. ↑  Elite Prospects - SHL Stats 2016-2017 *eliteprospects.com*. Everysport Media Group. Viitattu 20.3.2019. (englanniksi)
15. ↑  Mauritzson, Lasse: Rögle och Cade Fairchild går skilda vägar *roglebk.se*.  12.12.2017. Rögle Marknards AB. Viitattu 29.10.2018. (ruotsiksi)
16. ↑  Cade Fairchild agrees with DINAMO RIGA *dinamoriga.lv*.  5.7.2018. Dinamo Riga.  Arkistoitu 29.10.2018. Viitattu 29.10.2018. (englanniksi)
17. ↑  Suveizda, Agris: Rīgas "Dinamo" šķiras no amerikāņu aizsarga Fērčailda  1.10.2018. sportacentrs.com. Viitattu 29.10.2018. (latviaksi)
18. ↑  KalPa-puolustukseen muutoksia - Fairchild sisään, Taipalus ulos *Jatkoaika.com*.  29.10.2018. Jatkoaika r.y. Viitattu 29.10.2018.
19. ↑  Elite Prospects - KalPa *eliteprospects.com*. Everysport Media Group. Viitattu 20.3.2019. (englanniksi)
20. ↑  BEST PLAYERS PER GAME (pdf)  6.1.2009. IIHF. Viitattu 26.12.2016. (englanniksi)

KalPa – SM-liiga
2 Sissons |
3 Karlsson |
6 Riekkinen |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Görtz |
25 Marttinen |
26 Mattila (**A**) |
28 Rissanen |
30 Rahm |
31 Pasanen |
32 Jatkola |
34 Immonen |
41 Könönen |
55 Lappalainen (**A**) |
67 Puutio |
74 Tavernier |
81 Kantola |
90 Salmela |
91 Kapanen |
93 Kantner |
-- Saarelainen  

Valmentajat Miettinen – Tervonen – Kauhanen – Kaartinen – Sacklin